《西畦自适》
明代·梁兰

守拙一圃间，衡从五亩馀。艺麻在高丘，杂以果与蔬。

春至百草在，趁晴聊荷锄。筋力岂不劳，芜秽亦已除。

家人会知我，慰以酒满壶。偶坐斟酌之，日落西山隅。

归来北窗下，我心一事无。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。